laion/Wikipedia-Exotic huggingface dataset:
אם

האם התכוונתם ל... אִם – מילת תנאי בתחביר אם-אז; אם ורק אם – קשרים לוגיים אם (שיר) – שיר מאת רודיארד קיפלינג M – האות השלוש-עשרה באלפבית הלטיני М (כתב קירילי) – האות השלוש-עשרה באלפבית הקירילי Μ μ – מו, האות השתים-עשרה באלפבית היווני M (סרט) – סרט קולנוע משנת 1931 בבימויו של פריץ לאנג, שחודש בשנת 1951 M (להקה) – להקת פופ M (ג'יימס בונד) – ראש ה-MI6 בסרטי ג'יימס בונד תורת M – היפותזה פיזיקלית המאחדת את חמש תורות המיתרים המוכרות אם (קומיקס) – דמות קומיקס בהוצאת מארוול קומיקס מגה – סימון מקוצר קיצור לכפל במיליון. למשל, 2M ש"ח במקום שני מיליון ש"ח אם (משפחה) – הנקבה בין ההורים (אמא)
דמויי זאורופודים

דמויי זאורופודים (שם מדעי: Sauropodomorpha) היא תת-סדרה נכחדת של דינוזאורים צמחוניים שמשתייכת לקבוצת בעלי אגן דמוי לטאה. הם אופיינו בצוואר וזנב ארוכים והתפתחו להיות אוכלי צמחים ענקיים. הם החלו כפרוזאורופודים שהיו קטנים יותר ויכלו לעמוד על רגליהם האחוריות כדי להגיע לעצים ולאכול מעליהם. הקבוצה המוצלחת ביותר של דמויי-הזאורופודים היא האינפרא-סדרה זאורופודה שכללה את היצורים הגדולים ביותר שצעדו על פני האדמה ושרדה עד לקץ המזוזואיקון. הזאורופודים הגיעו לגודלי ענק והגדול מביניהם היה הארגנטינוזאורוס שהגיע למשקל 70–100 טון ולאורך 30–40 מטר. הם התקיימו מתקופת הטריאס העליון עד להכחדת הדינוזאורים בסוף תקופת הקרטיקון בטווח של 231–66 מיליון שנה לפני זמננו. סוג ללא מקור Buriolestes סוג Nyasasaurus? משפחה גואייבסזאוריים (Guaibasauridae) קבוצה Bagualosauria סוג Agrosaurus? סוג Arcusaurus סוג Asylosaurus סוג Bagualosaurus סוג Efraasia סוג Nambalia סוג פנטידראקו (Pantydraco) משפחה תקודונטוזאוריים (Thecodontosauridae) משפחה אוניזאוריים (Unaysauridae) קבוצה פלטאוזאוריה (Plateosauria) משפחה פלטאוזאוריים (Plateosauridae) קבוצה מסופודה (Massopoda) משפחה ריוחזאוריים (Riojasauridae) משפחה מסוספונדיליים (Massospondylidae) קבוצה אנצ'יזאוריה (Anchisauria) משפחה אנצ'יזאוריים (Anchisauridae) משפחה מאוסזאורוסיים (Mussauridae) משפחה מלנורוזאוריים (Melanorosauridae) אינפרא-סדרה זאורופודה (Sauropoda) מדיה וקבצים בנושא דמויי זאורופודים בוויקישיתוף דמויי זאורופודים, באתר האנציקלופדיה של החיים (באנגלית) ד"ר תומאס ר. הולץ הבן, Lecture 20 Sauropodomorpha: Thunder Lizards (part I), מתוך הקורס גאולוגיה 104: דינוזאורים, 2021, באתר יוטיוב (באנגלית) ד"ר תומאס ר. הולץ הבן, Lecture 21 Sauropodomorpha: Thunder Lizards part II, מתוך הקורס גאולוגיה 104: דינוזאורים, 2021, באתר יוטיוב (באנגלית)
נבוכדנצר השלישי

נבוכדנצר השלישי (בפרסית: بختنصر سوم) היה מלך בבל לתקופה קצרה בשנת 522 לפנה"ס. הוא מרד במלך ממלכת פרס האחמנית דריווש השלישי. נבוכדנצר נולד בשם נידנטו-בל (Nidintu-Bêl). שם אביו מצוין בכתובת ביסותון, אולם הכתובת נשחקה בקטע זה ולא ניתן לקרוא בבירור מה כתוב. הוא חי בעיר בבל אשר נכבשה בידי כורש הגדול מלך אנשאן בשנת 539 לפנה"ס. בבבל לא היו מרוצים מהשלטון הפרסי, ובפרס עצמה שררה אי יציבות מסוימת לאחר שהנסיך דריווש הראשון רצח בהפיכת חצר את גאומתה והכתיר עצמו כמלך. לטענת המקורות הפרסיים, נידנטו-בל ניצל את המצב שנוצר, הדיח את המושל הפרסי המקומי והכתיר עצמו כמלך "נבוכדנצר השלישי". לטענת המקורות הפרסיים נידנטו-בל ביסס את טענתו למלוכה על שקר על פיו הוא בנו של אחרון מלכי בבל נבונאיד. עם זאת, אין להוציא מכלל אפשרות שהוא אכן היה בן לאחד מענפי משפחת המלוכה הבבלית, וכי הפרסים ביקשו לגרום למרד שלו להיראות לא צודק. ”כה אמר דריווש... שם היה אדם אחד בבלי נידנטו-בל שמו בנו של... הוא קם בבבל וכך הוא הוליך שולל את העם אני נבוכדנצר בנו של נבו-נאיד” אזור ההשפעה של נבוכדנצר השלישי הגיע עד החידקל. דריווש הורה לארגן משט במסגרתו הושטו חיילים פרסים על גבי עורות צפים, וכך חצו את החידקל. אחרים חצו על גבי גמלים או סוסים. הבבלים לא הצליחו למנוע את חציית החידקל, והם נסוגו מהאזור אל העיירה זאזאנה (Zazana). באזור העיירה התרחש קרב, שהסתיים בניצחון פרסי מוחץ. הבבלים נסוגו, ונבוכדנצר נמלט עם קומץ פרשים אל בבל. דריווש כבש את העיר, והוציא להורג את נבוכדנצר. בכתובת ביסותון ישנו תבליט המתאר את נבוכדנצר השלישי שבוי. זמן קצר לאחר מכן יזם נסיך ארמני בשם ארכחה (Arakha) הנהיג מרידה דומה והכתיר עצמו כנבוכדנצר הרביעי. גם המרד שלו דוכא. הרודוטוס מזכיר מרידה דומה שהתרחשה בבבל בימי דריווש, אולם לא מזכיר מי עמד בראשה. יש הסוברים שהכוונה למעשה לנבוכדנצר השלישי, אולם ייתכן גם שמדובר במרידה של נבוכדנצר הרביעי. הרודוטוס טוען כי הבבלים "התכוננו היטב מאוד לדבר". הוא מביא תיאורי זוועה של מעשי אכזריות שביצעו הבבלים בבני משפחותיהם כדי לחסוך במזון. על פי הרודוטוס הפרסים הטילו מצור על בבל, אולם הבבלים בזו להם ובבלי אחד אף צעק ממרומי החומות כי בבל תיכבש רק כאשר פרדות תלדנה. הרודוטוס מוסיף נופך פנטסטי לסיפור כאשר הוא טוען כי מצביא פרסי בשם זופירוס גילה לפתע שאחת מפרדותיו ילדה. הוא פירש זאת כסימן טוב וחדר לעיר תוך שהוא משכנע את הבבלים שהוא בוגד במלכו. לאחר שהבבלים האמינו לו, פתח זופירוס את השערים והכניס את הפרסים פנימה. עם זאת, תאריכי המאורע אינם ברורים, ולא ברור באיזו מרידה בבלית מדובר. יתירה מכך, על פי המקורות הפרסיים האציל אינטפרנס, אחד הקושרים שסייעו לדריווש לעלות לכס המלוכה, עוד היה חי אותה תקופה. אולם על פי הרודוטוס, אינטפרנס הוצא להורג כבר זמן רב לפני המרד שהוא מתאר. נידנטו-בל באתר livius (באנגלית) נידנטו-בל באתר ליוויוס כתובת ביסותון, טור ראשון, 16. כתובת ביסותון, טור ראשון, 18. כתובת ביסותון, טור שני, 1. הרודוטוס, ספר שני, 150. הרודוטוס, ספר שני, 152-158. כתובת ביסותון, טור שלישי, 15. הרודוטוס, ספר שני, 70.
נבוכדנצר הרביעי

נבוכדנצר הרביעי היה נסיך ארמני אשר הוביל מרד בבבל נגד ממלכת פרס האחמנית. הכתיר עצמו כמלך בבל ושלט זמן קצר עד שהמרד שלו דוכא. ממלכת בבל, נכבשה בידי כורש הגדול מלך אנשאן בשנת 539 לפנה"ס. בבבל לא היו מרוצים מהשלטון הפרסי, ובשנת 522 לפנה"ס פרץ בה מרד בהנהגת נסיך בשם נידטו-בל, ששינה את שמו לנבוכדנצר השלישי. המרד דוכא, אולם המרירות נגד הפרסים עדיין הייתה גבוהה. כמו כן בפרס עצמה שררה אי יציבות מסוימת לאחר שהנסיך דריווש הראשון רצח בהפיכת חצר את גאומתה והכתיר עצמו כמלך. על פי טענת המקורות הפרסיים, את חוסר סדר זה ניצל נסיך ארמני בשם ארכחה (Arakha) בנו של האלדיטה (Haldita). על פי המסופר ארכחה טען כי הוא בנו של מלך בבל האחרון נבונאיד, תפס את השלטון בבבל, והכתיר את עצמו כנבוכדנצר הרביעי. המרד שלו היה קצר מועד, דריווש שיגר את אחד ממצביאיו, אינטרפרנס שמו, והלה דיכא את המרד. נבוכדנצר הרביעי הובא כשבוי ונצלב. ”כה אמר דריווש: שלחתי את צבאי לבבל, אינטפרנס פרסי... אותו מיניתי לראש להם וכה אמרתי לו לך והכית את הצבא הבבלי אשר אינו קורא לעצמו שלי... בחסדי אהורה מזדא אינטפרנס הכה את הבבלים הא הוביל אותם כבולים אלי... ארכחה שקרא לעצמו נבוכדנצר והאנשים אשר היו בעלי ברית שלו הועלו על הצלבים בבבל” הרודוטוס מזכיר מרידה דומה שהתרחשה בבבל בימי דריווש, אולם לא מזכיר מי עמד בראשה. יש הסוברים שהכוונה למעשה לנבוכדנצר השלישי, המורד הקודם. הרודוטוס טוען כי הבבלים "התכוננו היטב מאוד לדבר". הוא מביא תיאורי זוועה של מעשי אכזריות שביצעו הבבלים בבני משפחותיהם כדי לחסוך במזון. על פי הרודוטוס הפרסים הטילו מצור על בבל, אולם הבבלים בזו להם ובבלי אחד אף צעק ממרומי החומות כי בבל תיכבש רק כאשר פרדות תלדנה. הרודוטוס מוסיף נופך פנטסטי לסיפור כאשר הוא טוען כי מצביא פרסי בשם זופירוס גילה לפתע שאחת מפרדותיו ילדה. הוא פירש זאת כסימן טוב וחדר לעיר תוך שהוא משכנע את הבבלים שהוא בוגד במלכו. לאחר שהבבלים האמינו לו, פתח זופירוס את השערים והכניס את הפרסים פנימה. עם זאת, תאריכי המאורע אינם ברורים, ולא ברור באיזו מרידה בבלית מדובר. יתירה מכך, על פי המקורות הפרסיים מדכא המרד היה האציל אינטפרנס, אחד הקושרים שסייעו לדריווש לעלות לכס המלוכה. אולם על פי הרודוטוס, אינטפרנס הוצא להורג כבר זמן רב לפני המרד שהוא מתאר. לאחר המרד של ארכחה היו עוד שתי מרידות, ושתיהן דוכאו. הראשונה הונהגה בידי שמש-אריבה והשנייה הונהגה בידי בל-שימני. נבוכדנצר הרביעי באתר livius (באנגלית) כתובת ביסותון, טור שלישי, 14. כתובת ביסותון, טור שלישי, 15. נידנטו-בל באתר ליוויוס הרודוטוס, ספר שני, 150. הרודוטוס, ספר שני, 152-158. הרודוטוס, ספר שני, 70.
משתנה סטטי

במדעי המחשב, משתנה סטטי (באנגלית: Static variable) הוא משתנה שהוקצה על ידי הקומפיילר במקום קבוע. "משך החיים" שלו הוא כאורך כל ריצת התוכנית. זאת בניגוד למשתנים אוטומטיים שמאוחסנים בדרך כלל במחסנית הקריאות. כמו כן, הוא שונה מעצמים שמוקצים באופן דינאמי בערימה (Heap).  משתנה סטטי הוא משתנה ששייך למחלקה כלשהי. לכן, אין צורך וסיבה ליצור אובייקטים מסוג המחלקה על מנת לגשת אליו. שימוש נפוץ במשתנים סטטיים הוא ספירת העצמים שנוצרו מסוג המחלקה. להלן קטע קוד ב-C# שבו נעשה שימוש במשתנים סטטיים על מנת לצבור את כמות האנשים: class Person { // static variable public static count; // fields private string name; public Person(string name) { this.name = name; count++; } public string GetName() { return this.name; } } static void Main(string[] args) { // you need to write the class's name in order to access the static variable Person.count = 0; Person p1 = new Person("Bob"); // Person.count = 1 Person p2 = new Person("Alice"); // Person.count = 2 } גוש סטטי ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
זואי טאפר

זואי טאפר (באנגלית: Zoe Tapper; נולדה ב-26 באוקטובר 1981) היא שחקנית אנגלייה. היא זכתה להכרה כששיחקה בתפקיד נל גווין (אנ') בסרטו זוכה הפרסים של ריצ'רד אייר "המין היפה" מ-2004. היא ידועה גם מהופעתה בסדרה "ניצולים" בתפקיד אניה רזנסקי ובסדרה "שדים" בתפקיד מינה הרקר. טאפר נולדה בברומלי שבדרום-מזרח לונדון. היא למדה בבית הספר למשחק "אקדמי דרמה סקול", וב-"Central School of Speech and Drama". ב-2003 סיימה את לימודי התואר וקיבלה תפקיד ראשון בסרט קולנוע. בתיאטרון שיחקה טאפר במחזה "כתובת על קברו של ג'ורג' דילון" בווסט אנד ובמחזה "אותלו" בתיאטרון שייקספיר גלוב. אחרי שהופיעה בסרט הקולנוע "המין היפה" היא שיחקה בתפקיד גוונדולין בסרט "Mrs. Palfrey at the Claremont" (מ-2005) לצדה של ג'ואן פלורייט, והופיעה בתפקיד דיאנה שו בסרט "These Foolish Things" לצדה של אנג'ליקה יוסטון. בטלוויזיה שיחקה טאפר בתפקיד מרי קולינס בסרט "A Harlot's Progress" בערוץ 4, בתפקיד ג'יין בסרטו של אוליבר פארקר "The Private Life of Samuel Pepys", בתפקיד ג'ימה בעונה הראשונה של סדרת הדרמה "הקס" בערוץ Sky 1, ובתפקיד ג'ני מייפל במיני-סדרה של ה-BBC "20,000 Streets Under the Sky". היא גילמה את הרמיה בעיבוד למחזה "חלום ליל קיץ" במסגרת הסדרה "ShakespeaRe-Told", עיבודים מודרניים של ה-BBC משנת 2005 למחזותיו של שייקספיר. ב-2008 גילמה טאפר את דמותה של שילה סטיפל במחזה הטלוויזיוני "The Curse of Steptoe" של ה-BBC. היא שיחקה בתפקיד אניה רזנסקי בהפקה המחודשת של הסדרה "ניצולים" לצדם של מקס ביסלי, פטרסון ג'וזף, וג'ולי גרהאם. היא הופיעה בתפקיד סלינה דאווס בעיבוד של רשת ITV לרומן "Affinity" מאת שרה וולטרס, לצדה של אנה מאדלי בתפקיד מרגרט פריור. הצגת הבכורה של הסרט הייתה בפסטיבל הסרטים הלהט"בי של מיאמי, ובבריטניה שודר לראשונה בדצמבר 2008 ב-ITV. ב-2009 הופיעה טאפר בסדרת הדרמה-פנטסיה של ITV בשם "Demons" בתפקיד מינה הרקר. היא שיחקה בתפקיד אפי גריי בדרמה התקופתית "רומנטיקנים נואשים" של ערוץ BBC Two. ב-2010 גילמה את האנה בפיילוט הטלוויזיוני "Reunited". ב-2013 כיכבה בסדרת הדרמה "מר סלפרידג'" בתפקיד אלן לאב. בשנת 2017 החלה לשחק במיני-סדרת הדרמה "שקרן, שקרנית" ברשת הטלוויזיה הבריטית ITV. לטאפר יש אח אחד. היא נשואה לשחקן אוליבר דימסדייל ולהם בת אחת בשם אבה דימסדייל. זואי טאפר, ברשת החברתית אקס (טוויטר) זואי טאפר, ברשת החברתית אינסטגרם זואי טאפר, במסד הנתונים הקולנועיים IMDb (באנגלית) זואי טאפר, באתר AllMovie (באנגלית) זואי טאפר, במסד הנתונים הקולנועיים KinoPoisk (ברוסית) זואי טאפר, באתר MusicBrainz (באנגלית) Didcock, Barry. "Free spirit: Zoe Tapper". Sunday Herald. נבדק ב-2009-07-08. Demons Zoë Tapper, IMDb
עונת 1997/1998 בליגה הארצית

עונת 1997/1998 בליגה הארצית הייתה העונה ה-22 של הליגה הארצית כליגה השנייה בחשיבותה בכדורגל בישראל. הליגה החלה ב-30 באוגוסט 1997 והסתיימה ב-16 במאי 1998. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של מכבי יפו שעלתה לעונת 1998/1999 לליגה לאומית לצד צפרירים חולון. בסיום העונה הפועל רמת גן ומכבי יבנה ירדו לליגה השלישית. אופיר חיים ממכבי יפו היה מלך השערים של העונה עם 26 כיבושים. המשחק בין הפועל טייבה לבין בני סכנין הופסק בעקבות מהומות בקהל. הוא לא חודש ולקבוצות לא הוענקו נקודות עבור משחק זה תוך הורדת שלוש נקודות תוך הורדת שתי נקודות טבלת התחרות נתוני העונה
עונת 1998/1999 בליגה הארצית

עונת 1998/1999 בליגה הארצית הייתה העונה ה-23 של הליגה הארצית כליגה השנייה בחשיבותה בכדורגל בישראל. בסיום העונה, בעקבות הקמת ליגת העל בכדורגל הליגה הארצית הפכה להיות השלישית בחשיבותה. הליגה החלה ב-5 בספטמבר 1998 והסתיימה ב-21 במאי 1999. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות. העונה הסתיימה בניצחון של מכבי נתניה שעלתה לעונת 1999/2000 לליגת העל. בעקבות הפחתת הקבוצות שישחקו בליגה השנייה מספר רב של הקבוצות ירדו לליגה השלישית. יתרה מכך, הפועל אשדוד, הפועל לוד וסקציה נס ציונה הורדו לליגה הרביעית בגלל בעיות תקציביות. גם מכבי יפו שהייתה צריכה לרדת מהליגה הראשונה לליגה השנייה, הורדה לליגה הרביעית בגלל בעיות תקציביות. הדבר איפשר לבני סכנין להישאר בליגה השנייה גם לעונת 1999/2000. לאסלו צה (הונגריה) ממכבי נתניה היה מלך השערים של העונה עם 19 כיבושים. תוך הורדת שתי נקודות סיימה במקום המוביל לליגה השלישית אבל נשארה בליגה השנייה בגלל בעיות תקציביות של מכבי יפו מהליגה הבכירה שהייתה אמורה לרדת לליגת המשנה ירדו לליגה הרביעית בגלל בעיות תקציביות תוך הורדת ארבע נקודות טבלת התחרות נתוני העונה
אליסון קלי

אליסון קלי (באנגלית: Alison Kelly) היא דיפלומטית אירית אשר כיהנה כשגרירה האירית לצ'כיה, לאוקראינה ולישראל. ב-2019, לאחר סיום כהונתה בישראל, יצאה לגמלאות. קלי נולדה בדרוהדה, אירלנד. למדה באוניברסיטת קולג' בדבלין וקולג' אירופה. שגרירות אירלנד בישראל Aiello, Steven (2019-06-27). "Farewell Reception for Ambassador of Ireland Alison Kelly". Diplomacy.co.il (באנגלית). נבדק ב-2021-10-03. ערך זה הוא קצרמר בנושא אישים ובנושא אירלנד. אתם מוזמנים לתרום לוויקיפדיה ולהרחיב אותו.
יער (פירושונים)

האם התכוונתם ל... יער – שטח בו יש צפיפות גבוהה של עצים יער – גרף חסר מעגלים אישים: אפרים יער – סוציולוג ישראלי יעקב יער – אדריכל ישראלי תום יער – קומיקאית ישראלית יערה (פירושונים) יערי היער
מיגל אנחל פליקס גאיארדו

מִיגֶל אַנְחֶל פֶלִיקְס גַאיַארְדוֹ (בספרדית: Miguel Ángel Félix Gallardo; נולד ב-8 בינואר 1946), הנודע בכינויו "אל פדרינו" ("הסנדק"), הוא ברון סמים מקסיקני שמיוחסת לו הקמתו בשנת 1980 של קרטל גוודלחרה, ששלט בכמעט כל הסחר בסמים במקסיקו ובנתיבי ההברחה בגבול מקסיקו-ארצות הברית. רשת הסחר בסמים של קרטל גוודלחרה נהנתה מחסינות כמעט מלאה בפני רשויות אכיפת החוק בשל קשריו הענפים של גאיארדו במסדרונות השלטון ובמיוחד במשטרה הפדרלית של מקסיקו, שהייתה אמונה על המאבק בסחר הסמים במדינה, ועם ה-CIA. גאיארדו נחשב לנכס עבור סוכנות הביון המרכזית של ארצות הברית בשל הסיוע שסיפק לקונטראס בניקרגואה, דרך קרטלים קולומביאניים ששיתף עמם פעולה. יחד עם חואן מאטה באייסטרוס, תומך נוסף של הקונטראס שנהנה אף הוא מחסות ה-CIA, וקרטל קאלי הקולומביאני, יצר גאיארדו את רשת הקוקאין הגדולה בעולם בתקופת פעילותה, ולא היו לו מתחרים בסדר גודל דומה. בסופו של דבר דרשה ארצות הברית את מעצרו של "הסנדק" באשמת רצח סוכן המנהל לאכיפת (חוקי) הסמים (DEA), אנריקה קמרנה "קיקי", שעונה למוות ב-1984 בשל שירותו כסוכן סמוי בקרטל שלו, וחשיפת אחת מחוות הגידול של הקרטל. לאחר מצוד ממושך ותקופה שעשה במחתרת תוך שמירה על פרופיל פעילות נמוך, נעצר גאיארדו ב-8 באפריל 1989. הוא מרצה עונש של 40 שנות מאסר, ולאחר שהמשיך לנהל את הקרטל מתוך הכלא באמצעות טלפון נייד הועבר לבית הכלא השמור "אלטיפלאנו" (אנ'). נכון לאוגוסט 2021, נשיא מקסיקו הצהיר כי ישקול לחון את גאיארדו עקב מצבו הרפואי הסופני. דמותו של גאיארדו מככבת בסדרה נרקוס: מקסיקו מבית היוצר של נטפליקס, ומגולמת בידי דייגו לונה. מקסיקו: נשקל שחרורו של ברון סמים ותיק, בשל מצבו הרפואי, באתר מעריב אונליין, 20 באוגוסט 2021 ערך זה הוא קצרמר בנושא מקסיקו ובנושא אישים. אתם מוזמנים לתרום לוויקיפדיה ולהרחיב אותו.
אליפות אירופה בכדורגל עד גיל 21 - 1994

אליפות אירופה בכדורגל עד גיל 21 1994 היא המהדורה התשיעית של אליפות אירופה לנבחרות צעירות שמארגנת אופ"א. הטורניר התקיים בין ה-9 במרץ ל-20 באפריל 1994. צרפת נבחרה לארח את משחקי חצי הגמר, המשחק על המקום השלישי ומשחק הגמר. שמונה הנבחרות המעפילות התמודדו ברבע הגמר במתכונת בית-חוץ על הזכות להגיע לצרפת לשלב חצי הגמר. נבחרות פורטוגל ורוסיה הופיעו בטורניר לראשונה בתולדותיהן. נבחרת איטליה זכתה בטורניר בפעם השנייה בתולדותיה (מתוך שלוש זכיות רצופות), לאחר שגברה במשחק הגמר 1-0 על פורטוגל, בזכות שער זהב של פירלואיג'י אורלנדיני, שבע דקות מפתיחת ההארכה. שלב המוקדמות החל בשנת 1992, והשתתפו בו 32 נבחרות צעירות. הנבחרות שהשתתפו בטורניר חולקו לשישה בתים, בני חמש או שש נבחרות כל אחד. שש הנבחרות שסיימו כראשי בתיהן העפילו לשלב רבע הגמר, ואליהן הצטרפו שתי הסגניות הטובות ביותר, יוון ונבחרת פורטוגל. נבחרת ישראל סיימה את שלב הבתים במקום החמישי מתוך שש נבחרות בבית ו'. היא סיימה את השלב עם עשר נקודות (שלושה ניצחונות, תיקו אחד ושישה הפסדים). ארבעת המשחקים שאירחה צרפת נפרשו על פני שני אצטדיונים שונים. הגדול מביניהם, סטאד דה לה מוסון במונפלייה המכיל כ-32,900 מקומות, אירח את אחד מחצאי הגמר ואת משחק הגמר. סטאד דה קוסטיירס בנים, המכיל כ-18,500 מקומות, אירח את אחד מחצאי הגמר ואת המשחק על המקום השלישי. בתואר שחקן הזהב, הניתן לשחקן המצטיין בטורניר, זכה לואיש פיגו, קשר הפינאליסטית פורטוגל. שלושה שערים פורטוגל ז'ואאו ויירה פינטו שני שערים פורטוגל רוי קושטה ספרד אוסקר גארסיה ספרד תומאס כריסטיאנסן דף הטורניר באתר הרשמי של אופ"א
הפיגוע במסעדת אל דסקנסו

הפיגוע במסעדת אל דסקנסו היה פיגוע תופת ב-12 באפריל 1985 במסעדת אל דסקנסו במדריד. מעוצמת הפיצוץ נהרגו 18 ונפצעו 82, בהם 11 חיילים אמריקנים, שכנראה היו היעד במתקפה. חיילים אמריקנים שעבדו בבסיס אווירי סמוך פקדו את המסעדה. שר הפנים הספרדי האשים את ארגון הג'יהאד האסלאמי, שנטל אחריות לפיגוע. עם זאת, תיק החקירה נסגר ב-1987 בשל חוסר מעצרים. ב-2005 ביקשה ספרד את הסגרתו של פעיל אל-קאעידה בשם מוסטפא סתמרים נאסר מפקיסטן בשל מעורבותו לכאורה בפיגוע. פיגועי 11 במרץ 2004 במדריד טיים מגזין, ספרד: מוות בארוחת הערב, 22 באפריל 1985 http://www.expatica.com/es/news/Al-Qaeda-suspect-linked-to-1985-Madrid-bombing_133640.html
אדם גורליצקי

אדם גורליצקי (נולד בשנת 1976) הוא זמר-יוצר, פסנתרן ומפיק מוזיקלי ישראלי. גורליצקי הוא בנם של שחקן התיאטרון אילי גורליצקי והרקדנית רות לרמן. בגיל 12 התארח בתוכנית ”סופסופ” של גבי גזית יחד עם ניב רסקין. גורליצקי החל קריירה מוזיקלית כקלידן של עברי לידר. ניגן עיבד והפיק אחר-כך לאומנים רבים כמו עמיר בניון, מיכה שטרית, עידן רייכל, מיקה קרני ואושיק לוי. בשנת 2007 הוזמן להצטרף ללהקת הפופ הבריטית מטאפיקס המוכרת מלהיטה Big City Life כנגן קלידים למסע ההופעות העולמי שלה. לאחר חזרתו לישראל החל לעבוד על אלבום בכורה שלו כסולן. אלבום הבכורה "תמיד חוזר אלייך" הופק על ידי רונן הלל, ושיר הנושא הלהיט "תמיד חוזר אלייך" הגיע למקום החמישי במצעד הפזמונים של רשת ג' וזכה בתואר השיר המושמע ביותר בתחנה לשנת 2013.[דרוש מקור] המוזיקה של גורליצקי משלבת לחנים מלודיים עם הפקה רוקית מודרנית, שילוב הנשמר לאורך כל שירי האלבום. ב-2013 הופיע בפסטיבל הפסנתר, בו אירח את הזמרת מירה עווד. בינואר 2016 יצא האלבום השני שלו "שתי ארצות", הכולל את הלהיט "מגדלים", בו הוא מארח את סולן תיסלם, דני בסן. האלבום משלב בתוכו אמירה חברתית חדה. השיר "מגדלים" טיפס עד למקום השלישי במצעד הישראלי של רשת גימל, ולווה בווידאו קליפ שהשתמש בתיעוד מהמחאה החברתית של קיץ 2011. אדם גורליצקי, סרטונים בערוץ היוטיוב אדם גורליצקי, באתר ספוטיפיי אדם גורליצקי, באתר בנדקמפ אדם גורליצקי במדור "האנשים שעושים את תל אביב", באתר טיים אאוט תל אביב "רשת ג' מחקו אותי באלימות - ממאות השמעות בשנה ירדתי לפחות מעשר", באתר וואלה, 17 בנובמבר 2019
לוס סטאס

לוס סטאס (בספרדית: Los Zetas) הוא סינדיקט פשע מקסיקני שבסיסו בנואבו לארדו, טמאוליפס, על גבול מקסיקו-ארצות הברית. הארגון התפתח לכדי קרטל סמים המכנה את עצמו נכון לדצמבר 2015 "קרטל דל נורטה" (קרטל הצפון). הארגון שנחשב בידי ממשלת ארצות הברית לקרטל המתקדם ביותר מבחינה טכנולוגית, המתוחכם, החזק, המסוכן והאכזרי ביותר הפועל במקסיקו, הוקם בסוף שנות ה-90 בידי אוסיאל קארדנאס גיין (אנ'), הבוס של קרטל המפרץ המקסיקני. בעקבות פרס שהכריזו על ראשו רשויות אכיפת החוק האמריקניות, אסף אוסיאל אנשי קומנדו עריקים או מושחתים מצבא מקסיקו, במיוחד מיחידת העילית "Gafe" (אנ'), יחידה מוטסת של הכוחות המיוחדים שחלק מרכזי בעבודתה היה המלחמה במבריחי הסמים. אחד מיוצאי היחידה ארתורו גוסמן דסנה (אנ') חבר אליו ליצירת כוח פרה-מיליטרי מצויד במיטב הציוד הצבאי ובציוד תקשורת מתקדם שמאפשר להם לצותת למערכות הקשר של המשטרה והצבא ומקשה על איתורם. ארגון זה עבד במשך העשור הראשון של המאה ה-21 כצבא פרטי של קרטל המפרץ. מעצרו של אוסיאל ב-2003 בעקבות הלחץ הציבורי שנוצר בשל הקמת לוס סטאס ופעילותו, הובילה ליצירת שיתוף פעולה בין קרטל המפרץ וקרטל טיחואנה שראשיו ישבו אף הם בכלא "לה פלמה" בתקופה זו. בפברואר 2010 פרש הארגון מחברותו בקרטל המפרץ, והפך לארגון פשע עצמאי. בניגוד לארגוני פשע מסורתיים במקסיקו שמהווים קרטלי סמים ועיקר הכנסתם מסחר בסמים, סחר זה מהווה רק כ-50% מהכנסותיו של הארגון. באמצעות הטלת פחד וטרור בקרב האוכלוסייה האזרחית על ידי חטיפות ועינויים, הוצאות להורג פומביות ותליית בני אדם על גשרים מרכזיים, עריפת ראשים והפצת סרטונים ממעשים אלו ברשתות החברתיות, השיג הארגון נוכחות גאוגרפית גדולה מזו של קרטל סינלואה היריב, והפך לקרטל הסמים הגדול במקסיקו. בשטחי פעילותו נהנה הארגון מדמי חסות קבועים ומפעולות סחיטה. הרשויות במקסיקו ובארצות הברית סבורות כי לשורות הארגון הצטרפו - הן כמאמנים והן כלוחמים - יוצאי יחידת הקאיבילס (אנ'), יחידה מיוחדת בצבא גואטמלה. ארתורו גוסמן דסנה (אנ') - נרצח במטמורוס בשנת 2002 אריברטו לסקנו ("אל לסקה") - הנהיג את הפיכת הארגון לקרטל עצמאי, נהרג באוקטובר 2012 בידי כוח של חיל הים המקסיקני בפרוגרסו שבקואווילה, בעת מצור על אצטדיון שבו שהה מיגל אנחל טרביניו מורלס (אנ') - נעצר ביולי 2013 בידי חיל הים המקסיקני בנואבו לאון עומר טרביניו מוראלס (אנ') - אחיו של מיגל, יליד 1974, רשויות החוק מניחות כי הוא ממשיכו של אחיו רוברטו סביאנו, אפסאפסאפס: איך הקוקאין מנהל את העולם, פרק 6: Z, בעברית בתרגומו של מונה גודאר, בהוצאת כנרת זמורה-ביתן דביר, 2014 מדיה וקבצים בנושא לוס סטאס בוויקישיתוף לוס סטאס, באתר אנציקלופדיה בריטניקה (באנגלית) ערך זה הוא קצרמר בנושא מקסיקו ובנושא חוק ומשפט. אתם מוזמנים לתרום לוויקיפדיה ולהרחיב אותו.
הבשורה (פירושונים)

האם התכוונתם ל... הבשורה למרים – בנצרות, ההודעה שהביא המלאך גבריאל למרים, אם ישו, ובה נמסר לה כי היא הרה חג הבשורה – חג נוצרי הנחגג ב-25 במרץ לציון הבשורה למרים קתדרלת הבשורה – קתדרלה במוסקבה, בירת רוסיה שביל ישו (נקרא גם "דרך הבשורה") - נתיב הליכה ארוך בצפון ישראל, המקשר בין אתרים קדושים לנצרות יצירות אמנות: הבשורה (בוטיצ'לי) הבשורה (בוטיצ'לי, המט) הבשורה (דה וינצ'י) הבשורה (טיציאן) ערכים ששמם מתחיל במילה "הבשורה"
גורדוס

האם התכוונתם ל... מיכאל (מיקי) גורדוס – עיתונאי ישראלי, בנו של נתן נתן גורדוס – עיתונאי ישראלי, אביו של מיכאל
גרניט (פירושונים)

האם התכוונתם ל... גרניט – סלע פלוטוני גרניט (רכב תצפית) – רכב תצפית לאיסוף מודיעיני שמפותח על ידי חברת אלתא מערכות גרניט פורצלן – סוג של אריח קרמיקה אישים: אסף גרניט – שף ישראלי חיים גרניט – איש צבא ישראלי טל גרניט – קולנוענית ישראלית צח גרניט – מנכ"ל האופרה הישראלית רגנר גרניט – מדען שוודי-פיני גרנט גרנית
עונת 1999/2000 בליגה הלאומית

עונת 1999/2000 בליגה הלאומית הייתה העונה הראשונה של הליגה הלאומית כליגה השנייה בחשיבותה בכדורגל בישראל. הליגה החלה ב-13 באוגוסט 1999 והסתיימה ב-27 במאי 2000. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 10 קבוצות בלבד וכבר בעונת 2000/2001 הורחבה ל-12 קבוצות. העונה הסתיימה בניצחון של צפרירים חולון שעלתה לעונת 2000/2001 לליגת העל. מכבי יפו החלה את העונה, אך תוך זמן קצר התברר שהיא לא מצליחה לאשר את תקציבה. בעקבות כך היא הוחלפה בבני סכנין שהצטרכה להשלים מספר משחקים. הפועל אשקלון ירדה לליגה השלישית בסיום העונה. דני ניראון מחולון היה מלך השערים של העונה עם 23 כיבושים. תוך הורדת נקודה על אי-עמידה בחוקי התקציב תוך הורדת שתי נקודות על אי-עמידה בחוקי התקציב טבלת התחרות נתוני העונה